Nr. L 357/20 De Europæiske Fællesskabers Tidende 18. 12. 82 (Retsakter hvis offentliggørelse ikke er obligatorisk) RÅDET RÅDETS BESLUTNING af 10. december 1982 om den ordning, der med hensyn til eksportgarantier og eksportfinansiering gælder for visse underleverancer fra andre medlemsstater eller fra lande, der ikke er medlem af De europæiske Fællesskaber (82/854/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtning : Det indbyrdes økonomiske afhængighedsforhold mellem medlemsstaterne gør sig gældende i stadig højere grad, hvorfor det er nødvendigt at styrke samar- bejdet og forbedre de fælles løsninger på praktiske problemer i forbindelse med eksportgarantier og eksportfinansiering for så vidt angår underleverancer — VEDTAGET FØLGENDE BESLUTNING : Artikel I Bestemmelserne i bilaget til denne beslutning fast- sætter de nærmere regler for den ordning, der anvendes i de enkelte medlemsstater, og efter hvilken underleverancer fra andre medlemsstater eller fra lande, der ikke er medlem af De europæiske Fælles- skaber, automatisk omfattes af den dækning, der kan ydes hovedleverandøren for medlemsstatens regering eller med dens støtte, samt for finansiering af sådanne underleverancer. Artikel 2 Bestemmelserne i afdeling IV gælder imidlertid ikke for underleverancer til eksportforretninger, der er afsluttet på grundlag af kreditter, der indebærer en hvilken som helst form for finansieringsbistand fra en medlemsstat. Artikel 3 Afgørelse 70/552/EØF (') ophæves. Denne beslutning anvendes fra den 1. januar 1983. Artikel 4 Denne beslutning er rettet til medlemsstaterne. Udfærdiget i Bruxelles, den 10. december 1982. På Rådets vegne G. FENGER MØLLER Formand ()) EFT nr. L 284 af 30. 12. 1970, s. $9.